Rada rodičov pri Základnej umeleckej škole Levice

Zápisnica z plenárneho zasadnutia Rady rodičov dňa 1.10.2024

Prítomní: podľa prezenčnej listiny

Program:

1. Privítanie rodičov
2. Voľba predsedníctva Rady rodičov
3. Schválenie výšky rodičovského príspevku na školský rok 2024/2025
4. Voľba do Rady školy ZUŠ Pála Kadosu Levice za rodičov
5. Informácie o nakladaní s rodičovskými príspevkami
6. Informácie o výchovno – vzdelávacom procese a prevádzke školy
7. Diskusia
8. Záver

Opis programu:

K bodu 1:

Riaditeľka školy Mgr.art. Klára Viteková privítala rodičov a otvorila zasadnutie.

K bodu 2:

Na plenárnom zasadnutí Rady rodičov si členovia hlasovaním zvolili nové predsedníctvo Rady rodičov. Navrhnutí boli doterajší členovia predsedníctva: Ing. Marcela Grobařová, Mgr. Katarína Krchová, Ing. Katarína Boledovičová, MUDr. Marek Földesi a Mgr. Eva Pankuličová. Členovia Rady rodičov dostali možnosť navrhnúť iných členov predsedníctva, nikto z prítomných túto možnosť nevyužil.

Členovia predsedníctva si zvolili predsedu zruženia Rady rodičov, ktorým sa stala

Ing. Marcela Grobařová.

Rodičia jednohlasne schválili predsedníctvo, ktoré bude v školskom roku 2024/2025 pracovať v zložení:

**Predseda: Ing. Marcela Grobařová** – predseda združenia a štatutárny zástupca

Členovia: Ing. Katarína Boledovičová, Mgr. Katarína Krchová, MUDr. Marek Földesi, Mgr. Eva Pankuličová - zapisovateľka.

Volila sa aj revízna komisia, kde boli zvolení noví členovia revíznej komisie: Mgr. Miroslava Meňušová, Ing. Judita Ďurkáčová, Mgr. Mária Šichmanová.

Za hlasovali všetci prítomní členovia Rady rodičov, nikto nehlasoval proti, ani sa nezdržal hlasovania.

K bodu3:

Zo strany vedenia školy bolo navrhnuté zvýšiť výšku rodičovského príspevku z 20 na **25€** pre 1 dieťa z rodiny, a z 25 na **30€** pre rodiny s viacerými žiakmi školy, nakoľko táto suma sa už niekoľko rokov nenavyšovala. Rodičia jednohlasne odsúhlasili novú výšku rodičovského príspevku pre školský rok 2024/25. Nová výška príspevku bude 25€ na jedno dieťa z rodiny, 30€ ak ZUŠ navštevuje viacej členov rodiny.

K bodu 4:

Uskutočnila sa voľba zástupcov rodičov do Rady školy ZUŠ Pála Kadosu, Ul. F. Engelsa 389/2 Levice na volebné obdobie 2024 - 2028. Voľba sa musela uskutočniť na opakovanom zasadnutí Rady rodičov, nakoľko na zvolanom plenárnom zasadnutí Rady rodičov nebola nadpolovičná väčšina jej členov. Voľby sa uskutočnili tajným hlasovaním. Zvolení zástupcovia rodičov do Rady školy:

Mgr. Jaroslava Skalová

Ivana Grófová

MUDr. Marek Földesi

Mgr. Mária Šichmanová

K bodu 5:

Riaditeľka školy všetkých členom oboznámila, ako boli použité prostriedky z Rady rodičov za rok 2023/2024 a na čo sa plánujú použiť v ďalšom školskom roku. Prostriedky boli vynaložené najmä na výtvarný materiál, účastnícke poplatky na súťaže, exkurzie, občerstvenie pre žiakov počas koncertov a materiálne vybavenie školy (hudobné nástroje, ladenie, pomôcky).

K bodu 6:

Riaditeľka školy podala rodičom základné informácie o chode školy. Ako hlavný problém vidí vedenie školy stále nerealizovanú rekonštrukciu elokovaného pracoviska

na 5. ZŠ, kde sa presťahoval tanečný a literárno – dramatický odbor a zhoršenú situáciu na výtvarnom odbore, kde začala zatekať, plesnivieť a opadávať omietka zo steny. Poprosila rodičov o trpezlivosť a akceptáciu provizória a vyjadrila nádej na zlepšenie v budúcom kalendárnom roku. Riaditeľka školy bude aj naďalej intenzívne presadzovať tieto rekonštrukcie u kompetentných.

K bodu 7:

Rodičia a členovia Rady rodičov sa mali možnosť vyjadriť a poskytnúť návrhy na zlepšenie činnosti Rady rodičov. Rodičia mali možnosť opýtať sa vedenia školy na informácie, ktoré im chýbajú. Zaujímali sa o možnosti uplatnenia sa ich detí v rámci ZUŠ, o pripravované podujatia, skúšky, koncerty.

Občianske združenie prijalo uznesenia.

Uznesenie č.1:

Nové predsedníctvo bude pracovať schválenom zložení ďalší rok:

**Ing. Marcela Grobařová – predseda združenia a štatutárny zástupca**,

Členovia predsedníctva: Ing. Katarína Boledovičová, Mgr. Katarína Krchová,

MUDr. Marek Földesi, Mgr. Eva Pankuličová– zapisovateľka.

Revízna komisia: Mgr. Miroslava Meňušová, Ing. Judita Ďurkáčová, Mgr. Mária Šichmanová.

Uznesenie č.2:

Výška rodičovského príspevku sa v školskom roku 2024/2025 zvyšuje na 25€ pre jedného žiaka z rodiny, 30€ pre dvoch a viac žiakov z rodiny.

Uznesenie č. 3:

Rada rodičov volila v tajnom hlasovaní zástupcov z radov rodičov do Rady školy pri ZUŠ Pála Kadosu, Ul. F. engelsa 389/2 Levice. Zvolení zástupcovia rodičov do Rady školy:

Mgr. Jaroslava Skalová

Ivana Grófová

MUDr. Marek Földesi

Mgr. Mária Šichmanová

V Leviciach dňa 2.10.2024

Zapísala: Mgr. Eva Pankuličová .............................................

Zápisnicu overila: Ing. Katarína Boledovičová ..............................................

Mgr. Katarína Krchová ..............................................