Rada rodičov pri Základnej umeleckej škole Levice

Zápisnica z plenárneho zasadnutia Rady rodičov dňa 26.9.2023

Prítomní: podľa prezenčnej listiny

Program:

1. Privítanie rodičov
2. Voľba predsedníctva Rady rodičov
3. Schválenie výšky rodičovského príspevku na školský rok 2023/2024
4. Informácie o nakladaní s rodičovskými príspevkami
5. Informácie o výchovno – vzdelávacom procese a prevádzke školy
6. Diskusia
7. Záver

Opis programu:

K bodu 1:

Riaditeľka školy Mgr.art. Klára Viteková privítala rodičov a otvorila zasadnutie.

K bodu 2:

Na plenárnom zasadnutí Rady rodičov sa volilo nové predsedníctvo Rady rodičov. Rodičia jednohlasne schválili predsedníctvo v zložení:

**Predseda: Ing. Marcela Grobařová** – predseda združenia a štatutárny zástupca

Členovia: Ing. Katarína Boledovičová, Mgr. Katarína Krchová, MUDr. Marek Földesi, Mgr. Eva Pankuličová - zapisovateľka.

Revízna komisia: Mgr. Eva Kováčová, Mgr. Mária Šichmanová, Ing. Pavol Pľuta.

K bodu3:

Výška rodičovského príspevku bola navrhovaná v nezmenenej výške 20 € pre 1 dieťa z rodiny, 25€ pre viac detí z rodiny. Rodičia jednohlasne odsúhlasili výšku rodičovského príspevku pre školský rok 2023/24.

K bodu 4:

Riaditeľka školy všetkých členom oboznámila, ako boli použité prostriedky z Rady rodičov za rok 2022/2023 a na čo sa plánujú použiť v ďalšom školskom roku. Prostriedky boli vynaložené najmä na výtvarný materiál, účastnícke poplatky na súťaže, exkurzie a materiálne vybavenie školy (hudobné nástroje, pomôcky).

K bodu 5:

Riaditeľka školy podala rodičom základné informácie o chode školy. Ako hlavný problém vidí vedenie školy neuskutočnenú rekonštrukciu elokovaného pracoviska na 5. ZŠ, kde sa presťahoval tanečný a literárno – dramatický odbor. Poprosila rodičov o trpezlivosť a akceptáciu provizória a vyjadrila nádej na zlepšenie v budúcom kalendárnom roku. Riaditeľka školy bude intenzívne presadzovať túto rekonštrukciu u kompetentných.

K bodu 6:

Rodičia a členovia Rady rodičov sa mali možnosť vyjadriť a poskytnúť návrhy na zlepšenie činnosti Rady rodičov.

Občianske združenie prijalo uznesenia.

Uznesenie č.1:

Nové predsedníctvo bude pracovať schválenom zložení ďalší rok:

**Ing. Marcela Grobařová – predseda združenia a štatutárny zástupca**,

Členovia predsedníctva: Ing. Katarína Boledovičová, Mgr. Katarína Krchová,

MUDr. Marek Földesi, Mgr. Eva Pankuličová– zapisovateľka.

Revízna komisia: Mgr. Eva Kováčová, Mgr. Mária Šichmanová, Ing. Pavol Pľuta.

Uznesenie č.2:

Výška rodičovského príspevku zostáva na šk. rok 2023/2024 nezmenená, bude 20€ pre jedného žiaka z rodiny, 25€ pre dvoch a viac žiakov z rodiny.

V Leviciach dňa 28.9.2023

Zapísala: Mgr. Eva Pankuličová .............................................

Zápisnicu overila: Ing. Katarína Boledovičová ..............................................

Mgr. Katarína Krchová ..............................................